พระมหากษัตริย์แห่งเดนมาร์ก ตั้งแต่ 1848 ถึง 1863

**พระเจ้าเฟรเดอริกที่ 7** (เดนมาร์ก: *Frederik Carl Christian*; 6 ตุลาคม ค.ศ. 1808 – 15 พฤศจิกายน ค.ศ. 1863) ทรงเป็นพระมหากษัตริย์แห่งเดนมาร์ก ตั้งแต่ ค.ศ. 1848 จนกระทั่งเสด็จสวรรคต พระองค์เป็นพระมหากษัตริย์เดนมาร์กพระองค์สุดท้ายซึ่งสืบราชสันตติวงศ์จากราชวงศ์อ็อลเดินบวร์ค และเป็นพระมหากษัตริย์เดนมาร์กพระองค์สุดท้ายในระบอบสมบูรณาญาสิทธิราชย์ ในรัชกาลของพระองค์ ทรงลงพระปรมาภิไธยพระราชทานรัฐธรรมนูญแก่ประชาชนชาวเดนมาร์กซึ่งทำให้มีการจัดตั้งรัฐสภาขึ้นและเปลี่ยนระบอบการปกครองจากสมบูรณาญาสิทธิราชย์เป็นราชาธิปไตยภายใต้รัฐธรรมนูญ ถือว่าพระองค์เป็นพระมหากษัตริย์เดนมาร์กพระองค์แรกในระบอบราชาธิปไตยภายใต้รัฐธรรมนูญ คำขวัญของพระองค์คือ *เพื่อความรักของผู้คน ความแข็งแกร่งของฉัน* (เดนมาร์ก: *Folkets Kærlighed, min Styrke*) หรือ (อังกฤษ: the People's Love, My Strength)

พระองค์มีพระราชประสงค์ที่จะสละพระราชอำนาจบางส่วน ทำให้พระองค์กลายเป็นหนึ่งในพระมหากษัตริย์เดนมาร์กที่ประชาชนรักมากที่สุด ทั้งๆ ที่ในเอกสารหลายฉบับจากรัชสมัยของพระองค์จะกล่าวไว้ว่า โปรดการเสวยน้ำจัณฑ์และทรงพฤติกรรมนอกรีต พระองค์มีพระบุคลิกเรียบง่ายและจริงใจอย่างแท้จริง พระองค์ทรงมักปรากฏพระองค์อย่าง "เรียบง่ายโดยยังคงเกียรติภูมิแห่งพระมหากษัตริย์" พระองค์ยังได้เสด็จพระราชดำเนินไปทั่วเดนมาร์กและมีพระราชปฏิสันถารกับประชาชนทั่วไป พระองค์ทรงกระตือรือร้นการค้นคว้าเกี่ยวกับโบราณวัตถุและทรงเป็นที่ยอมรับจากปีเตอร์ กล็อบ นักโบราณคดีว่า "พระองค์ เป็นผู้ซึ่งจุดประการความนิยมด้านโบราณวัตถุให้แพร่หลายมากกว่าผู้ใด ""

ช่วงต้นพระชนม์ชีพ
-----------------

เฟรเดอริกพระราชสมภพในวันที่ 6 ตุลาคม ค.ศ. 1808 ณ พระราชวังอามาเลียนเบอร์ก เป็นพระราชโอรสในคริสเตียนที่ 8 แห่งเดนมาร์กซึ่งขณะนั้นยังทรงดำรงเป็นเจ้าชายคริสเตียนกับดัชเชสชาร์ล็อทเทอ ฟรีเดอรีเคอแห่งเมคเลินบวร์ค-ชเวรีน พระมเหสีพระองค์แรกซึ่งเป็นพระธิดาในฟรีดริช ฟรันทซ์ที่ 1 แกรนด์ดยุกแห่งเมคเลินบวร์ค-ชเวรีนกับเจ้าหญิงลูอีเซอแห่งซัคเซิน-โกทา-อัลเทินบวร์ค ต่อมาหลังจากเฟรเดอริกพระราชสมภพเพียง 1 ปี ดัชเชสชาร์ล็อทเทอ พระราชมารดาทรงมีเรื่องอื้อฉาวกับนักร้องชาวสวิส คือ ฌ็อง แบ็ปติสท์ เอตัวอาร์ต ดู พีย์ เมื่อเจ้าชายคริสเตียนทรงรู้เข้าพระองค์ก็ทรงพิโรธมากและทรงหย่ากับดัชเชสชาร์ล็อทเทอในปี ค.ศ. 1810 หลังจากทรงอภิเษกสมรสมาเป็นเวลา 4 ปี และพระองค์ทรงไม่อนุญาตให้ดัชเชาพบกับพระราชโอรสอีก แม้พระนางจะทรงวิงวอนก็ตาม หลังจากนั้นพระนางก็ยังทรงมีเรื่องอื้อฉาวมากมายจนกระทั่งสิ้นพระชนม์ เฟรเดอริกทรงได้รับการอุปการะจากพระปิตุลาและพระปิตุจฉา ในปี ค.ศ. 1828 พระเจ้าเฟรเดอริกที่ 6 แห่งเดนมาร์ก ผู้เป็นพระปิตุลามีพระราชประสงค์ให้เฟรเดอริกเสด็จเยือนฝรั่งเศส, อิตาลี และสวิตเซอร์แลนด์เพื่อให้เจ้าชายทรงได้เข้ารับการศึกษาด้านภาษา,วิชารัฐศาสตร์และกิจการด้านการทหาร ในขณะที่ทรงประทับอยู่ที่เจนีวาที่ซึ่งทรงได้รับการเสนอเป็นพลเมืองกิตติมศักดิ์เนื่องจากทรงเป็นที่นิยมของประชาชนมากระหว่างทรงประทับอยู่ที่เมืองนี้

อภิเษกสมรส
----------

พระเจ้าเฟรเดอริกที่ 6 พระปิตุลาทรงจัดให้เจ้าชายเฟรเดอริกอภิเษกสมรสกับเจ้าหญิงวิลเฮ็ลมีเนอ มารีแห่งเดนมาร์ก พระญาติซึ่งเป็นพระราชธิดาองค์สุดท้องของพระเจ้าเฟรเดอริกที่ 6 พิธีอภิเษกสมรสจัดขึ้นในวันที่ 1 พฤศจิกายน ค.ศ. 1828 ณ กรุงโคเปนเฮเกน ได้มีการประพันธ์และแสดงละครเรื่อง "เนินเขาแห่งเอลฟ์(Elverhøj)" เพื่อถวายพระเกียรติในพระพิธีอภิเษกสมรส อย่างไรก็ตามการอภิเษกสมรสได้สร้างความไม่พอพระทัยจากพระเจ้าเฟรเดอริกที่ 6 ซึ่งเรื่องเกิดจากเฟรเดอริกเองทรงประพฤติพระองค์เกินขอบเขตและขาดความยั้งคิดโดยพระองค์ทรงทราบเรื่องมาจากพระราชธิดา จนกระทั่งพระเจ้าเฟรเดอริกที่ 6 ทรงขาดความอดทนในปี ค.ศ. 1834 พระองค์ได้สั่งเนรเทศเฟรเดอริกออกจากพระราชวังและทรงกดดันให้หย่าขาดจากพระราชธิดาของพระองค์ เนื่องจากระหว่างทรงประทับที่พระราชวังเฟรเดอริกเบอร์ก เฟรเดอริกได้มีความสัมพันธ์กับนางกำนัลนามว่า ลูอีส ลัสมุสเซิน ซึ่งเป็นที่รู้จักในนาม "เคาน์เตส แดนเนอร์" และต่อมานางมีความสำคัญต่อพระองค์มาก เฟรเดอริกทรงหย่าขาดกับเจ้าหญิงวิลเฮ็ลมีเนอ มารีในปี ค.ศ. 1837 หลังจากพระเจ้าเฟรเดอริกที่ 6 พระปิตุลาเสด็จสวรรคต พระราชบิดาของเจ้าชายเฟรเดอริกทรงครองราชย์สืบต่อ พระนาม พระเจ้าคริสเตียนที่ 8 แห่งเดนมาร์ก ในวันที่ 8 ธันวาคม ค.ศ. 1839 และทรงแต่งตั้งเฟรเดอริกเป็นมกุฎราชกุมาร ทรงประกาศยกเลิกการเนรเทศมกุฎราชกุมารและให้ทรงดำรงตำแหน่งผู้ว่าราชการแห่งฟูเนน ซึ่งเป็นตำแหน่งก่อนที่พระบิดาจะทรงขึ้นครองราชย์ มกุฎราชกุมารทรงอภิเษกสมรสอีกครั้งในวันที่ 10 มิถุนายน ค.ศ. 1841 อภิเษกกับดัชเชสคาโรลีเนอ มารีอาเนอแห่งเมคเลินบวร์ค-ชเตรลิทซ์ พระราชธิดาในเกออร์คแกรนด์ดยุกแห่งเมคเลินบวร์ค-ชเตรลิทซ์กับเจ้าหญิงมารีแห่งเฮ็สเซิน-คัสเซิล การอภิเษกสมรสครั้งนี้สร้างความไม่พอพระทัยแก่มกุฎราชกุมารเฟรเดอริกอีกครั้ง ทั้งสองพระองค์ทรงประทับแยกกันและทรงหย่าขาดกันในปี ค.ศ. 1845 ต่อมามีพระประสงค์ที่จะอภิเษกสมรสกับลูอีส ลัสมุสเซิน ทำให้ทรงถูกคัดค้านอย่างมาก แต่อย่างไรก็ตามหลังจากทรงขึ้นครองราชย์พระองค์ก็ได้อภิเษกสมรสกับนาง

ในวันที่ 7 สิงหาคม ค.ศ. 1850 ณ พระราชวังเฟรเดอริกเบอร์ก เฟรเดอริกทรงอภิเษกสมรสกับลูอีส ลัสมุสเซิน ในปีเดียวกันพระองค์ทรงสถาปนานางขึ้นเป็นลันด์เกรวีนเดนเนอร์(ในเดนมาร์กรู้จักในชื่อ เคาน์เตสเดนเนอร์) ลูอีส ลัสมุสเซอนเคยเป็นอดีตนักบัลเล่ต์และเคยเป็นช่างทำหมวกสามัญชน เธอมีความสัมพันธ์กับเฟรเดอริกมานานหลายปี ชีวิตสมรสเป็นไปอย่างมีความสุข แม้ว่าจะเป็นที่ตระหนกตกใจยิ่งในหมู่ชนชั้นขุนนางและชนชั้นกระฎมพี เคาน์เตสเดนเนอร์ถูกประณามอย่างหยาบคายโดยศัตรูของเธอ แต่ความเป็นคนแข็งแกร่งและวางเฉยทำให้ได้รับการสรรเสริญจากผู้ที่ชื่นชมเธอว่าเป็น "บุตรีแห่งประชาชน" ลักษณะพิเศษเหล่านี้น่าจะส่งผลกระทบที่น่าประทับใจต่อพระองค์ เธอเป็นผู้ทำให้พระองค์เป็นที่นิยมมากขึ้นโดยการให้พระองค์ "เยี่ยมเยือนพสกนิกร" ตามจังหวัดต่างๆ

### สัมพันธภาพนอกสมรสและทายาทที่เป็นไปได้

การที่พระเจ้าเฟรเดอริกที่ 7 ทรงไม่มีรัชทายาทสืบราชบัลลังก์กลายเป็นเรื่องอื้อฉาวและแพร่กระจายไปในวงกว้าง แต่เป็นเรื่องที่ทางรัฐบาลไม่ค่อยออกมาแสดงความคิดเห็นหรือสถานะมากนัก ได้มีข่าวลือว่าองค์เหนือหัวทรงมีบุตรไม่ได้ ในช่วงรัชสมัยของพระราชบิดาของพระเจ้าเฟรเดอริก คือ พระเจ้าคริสเตียนที่ 8 แห่งเดนมาร์กปัญหาการสืบราชบัลลังก์จะกลายเป็นปัญหาใหญ่ที่ยุ่งยากในภายภาคหน้า

เอลเซ มาร์เกรเธ บอนโด(ขวา) ผู้ซึ่งเชื่อว่าเธอเองเป็นพระปนัดดาในเฟรเดอริกที่ 7(ซ้าย) และเธอได้อ้างสิทธิเป็นสมเด็จพระราชินีนาถแห่งเดนมาร์ก ราชวงศ์อ็อลเดินบวร์ค
เคยมีการรายงานว่าองค์เหนือหัวมีพระราชโอรสอยู่ 1 พระองค์คือ เฟรเดอริก คาร์ล คริสเตียน พอลเซน ซึ่งเกิดในวันที่ 21 พฤศจิกายน ค.ศ. 1843 โดยครั้งนั้นพระองค์มีความสัมพันธ์กับนางเอลเซ มาเรีย กูล์ดบอร์ก ปีเดอเซน (หรือเป็นที่รู้จักในชื่อ มารี พอลเซน) ที่ซึ่งความสัมพันธ์นี้เกิดขึ้นในช่วงการอภิเษกสมรส 2 ครั้งที่ไม่มีความสุข เรื่องราวนี้ได้มีการตีพิมพ์เป็นหนังสือในปี ค.ศ. 1994 และตีพิมพอีกครั้งในปี ค.ศ. 2009 จากบทความในหนังสือพิมพ์ Politiken เจ้าของหนังสือคือ นางเอลเซ มาร์เกรเธ บอนโด ผู้ซึ่งเชื่อว่าเธอเองเป็นพระปนัดดาในพระเจ้าเฟรเดอริกที่ 7 และเธอได้อ้างสิทธิเป็นสมเด็จพระราชินีนาถแห่งเดนมาร์ก เธอได้อ้างจากจดหมายลายพระหัตถ์ของพระเจ้าเฟรเดอริกที่ 7 ที่ทรงเขียนถึงมารี พอลเซนโดยทรงยินยอมรับเป็นพระบิดาของเฟรเดอริก คาร์ล คริสเตียน พอลเซน จดหมายเหล่านี้ได้ถูกอ้างอิงในหนังสือด้วย แต่อย่างไรก็ตามในทางกฎหมายสัมพันธภาพนอกสมรสและทายาทที่เกิดมาจะไม่มีสิทธิสืบราชสันตติวงศ์ในราชบัลลังก์เดนมาร์กทุกกรณี

มีการกล่าวหาว่าองค์เหนือหัวทรงเป็นพวกรักร่วมเพศโดยทรงมีความสัมพันธ์กับคาร์ล เบอร์ลิง บรรณาธิการหนังสือพิมพ์Berlingske Tidende เบอร์ลิงเป็นพวกรักร่วมสองเพศโดยมีบุตรนอกกฎหมายกับลูอีส ลัสมุสเซิน ชื่อว่า คาร์ล คริสเตียนซึ่งเป็นที่โปรดปรานขององค์เหนือหัวมาก พระองค์ทรงเลือกวันที่จะลงพระปรมาภิไธยพระราชทานรัฐธรรมนูญฉบับใหม่ตรงกับวันเกิดครอบรอบ 8 ปีของคาร์ล คริสเตียนในวันที่ 5 มิถุนายน ค.ศ. 1849 เพื่อต้องการรักษาธรรมเนียมอันชอบธรรม พระองค์อภิเษกสมรสกับลูอีส ลัสมุสเซิน และทั้งงามคนได้ย้ายเข้าอาศัยในพระราชวังที่ซึ่งเบอร์ลิงได้รับแต่งตั้งให้เป็นมหาดเล็กจนกระทั่ง ค.ศ. 1861 การอภิเษกสมรสโดยต่างฐานันดรศักดิ์ครั้งนี้ได้รับการกล่าวขานจนเป็นที่รู้จักกันดี แต่สาเหตุที่มีไม่ค่อยได้รับการอธิบายอย่างละเอียด

รัชสมัย
-------

พระเจ้าเฟรเดอริกที่ 7 ทรงลงพระปรมาภิไธยพระราชทานรัฐธรรมนูญในเดือนมิถุนายน ค.ศ. 1849
พระเจ้าคริสเตียนที่ 8 พระราชบิดาเสด็จสวรรคตในวันที่ 20 มกราคม ค.ศ. 1848 ณ พระราชวังอามาเลียนเบอร์ก สิริพระชนมายุ 61 พรรษา เฟรเดอริกเสด็จขึ้นครองราชย์เป็น พระเจ้าเฟรเดอริกที่ 7 แห่งเดนมาร์ก ด้วยพระชนมายุ 39 พรรษา พระองค์ต้องเผชิญกับการต่อต้านจากสาธารณะในช่วงแรกจากการที่ทรงไม่มีประสบการณ์ พระองค์ทรงเป็นสมาชิกในคณะกรรมการกฤษฎีกาแห่งเดนมาร์กตั้งแต่ ค.ศ. 1848 แต่ก็ไม่ทรงแสดงออกว่าทรงสนพระทัยการเมือง อย่างไรก็ตามพระองค์ทรงเป็นหนึ่งในพระมหากษัตริย์ที่ปวงชนชาวเดนมาร์กรักและเป็นที่นิยมมากที่สุดในประวัติศาสตร์เดนมาร์ก อันเนื่องมาจากทรงยกเลิกระบอบการปกครองที่ดำรงมาอย่างยาวนานเมื่อครั้งอดีตและพระราชทานรัฐธรรมนูญแห่งเดนมาร์กที่เสรีภาพในเดือนมิถุนายน ค.ศ. 1849 ผลกระทบจากการปฏิวัติฝรั่งเศส ค.ศ. 1848 ได้ส่งผลถึงเดนมาร์ก และในวันที่ 18 มีนาคม ค.ศ. 1848 เยอรมันเรียกร้องสิทธิในดัชชีชเลสวิชให้รวมอยู่ในสมาพันธรัฐเยอรมันและเรื่องดัชชีนี้ได้รับการไกล่เกลี่ยภายใต้รัฐธรรมนูญฉบับใหม่ที่เสรี ข้อเรียกร้องเหล่านี้ทำให้มีการประชุมของพรรคเสรีแห่งชาติเดนมาร์กในวันที่ 20 มีนาคม เรียกว่า การประชุมคาสิโน เนื่องจากประชุมที่โรงละครคาสิโนที่ซึ่งการพูดคุยกันทำให้สับสน ออร์ลา เลห์มานน์ได้เรียกร้องให้คณะรัฐมนตรีของพระมหากษัตริย์จัดสรรรัฐธรรมนูญที่เสรีแก่ทั้งเดนมาร์กและชเลสวิช ออร์ลาได้กล่าวว่า "พวกเราไม่เชื่อว่าฝ่าพระบาทจะทรงขับเคลื่อนประเทศนี้ซึ่งสิ้นหวังในการช่วยเหลือตนเองได้" ภายใต้คำขวัญที่ว่า "Danmark til Ejderen" ทำให้เกิดการเดินขบวนประท้วงโดยผู้แทนพลเมืองในวันถัดมาที่จตุรัสหน้าพระราชวัง รัฐบาลได้ลาออกอย่างฉลาดโดยลาออกก่อนครบวาระและพระเจ้าเฟรเดอริกเสด็จไปพบปะกับกลุ่มผู้ประท้วงโดยมีพระราชดำรัสว่า *"ข้าพเจ้ายินดีที่ได้บอกพวกท่านว่าข้าพเจ้าเข้าใจในเรื่องที่ซึ่งพวกเขาได้บอกแก่ข้าพเจ้าแล้ว คณะรัฐมนตรีชุดเก่าได้สิ้นสุดลงแล้ว"* การปฏิวัติเดือนมีนาคมจึงสำเร็จ

ใน 2 วันถัดมาได้มีการเลือกคณะรัฐมนตรีชุดใหม่โดยมีทั้งฝ่ายเสรีภาพและอนุรักษนิยมเข้าร่วมประชุมด้วย พระเจ้าเฟรเดอริกทรงประกาศต่อต้านคณะรัฐมนตรีชุดใหม่ที่ซึ่งทรงพิจารณาแล้วว่าเป็นการล้มล้างระบอบเก่าแก่แต่โบราณและพระองค์เป็นกษัตริย์ภายใต้รัฐธรรมนูญ โดยทรงประกาศว่า *"กษัตริย์จะเข้ารับฟังการประชุมของทางรัฐเมื่อได้รับเชิญเท่านั้น"* หลังจากองค์เหนือหัวทรงเข้ารับการประชุมที่น่าเบื่อพระองค์มีพระราชดำรัสออกมาอย่างสั้นๆว่า *"ในตอนนี้ ฉันสามารถนอนได้ตราบใดที่ฉันรู้สึกอยาก"*

ช่วงปี ค.ศ. 1830 เกิดการเคลื่อนไหวของประชาชนชาวเยอรมันซึ่งต้องการรัฐธรรมนูญที่เป็นเสรีแก่รัฐชเลสวิช-ฮ็อลชไตน์ ที่ซึ่งรัฐชเลสวิชอันเป็นดินแดนของราชอาณาจักรเดนมาร์กจะถูกรวมเข้ากับสมาพันธรัฐเยอรมัน ส่วนรัฐฮ็อลชไตน์และเลาว์บูร์กได้เข้าร่วมแล้ว และได้กำหนดแนวพรมแดนระหว่างรัฐชเลสวิช-ฮ็อลชไตน์โดยใช้แม่น้ำคองเกียและแม่น้ำเอลเบอ และเหตุนี้ได้นำไปสู่ความเห็นของขบวนการแห่งชาติเดนมาร์ก พรรคเสรีแห่งชาติเดนมาร์กได้เสนอให้ล้มล้างดัชชีแห่งชเลสวิชและรวมเข้ากับราชอาณาจักรเดนมาร์ก คาบสมุทรจัตแลนด์ควรจะกำหนดพรมแดนทางใต้ไว้ที่แม่น้ำอีเดอร์ รัฐชเลสวิชให้เป็นชายแดนทางภาษาระหว่างเดนิชและเยอรมัน รัฐบาลเดนมาร์กยืนยันว่ารัฐชเลสวิชจักต้องอยู่ภายในราชอาณาจักรเดนมาร์กต่อไปส่วนรัฐฮ็อลชไตน์ยินดีที่ถอนตัวจากเดนมาร์กและเข้าร่วมในสมาพันธรัฐเยอรมัน ในวันที่ 23 มีนาคม ค.ศ. 1848 ชาวเยอรมันในรัฐชเลสวิช-ฮ็อลชไตน์ก่อการจลาจลต่อต้านรัฐบาลใหม่แห่งเดนมาร์กและก่อตั้งรัฐบาลของตนเองที่เมืองคีล ซึ่งนำไปสู่ สงครามชเลสวิชครั้งที่หนึ่งหรือ**สงครามสามปี** ระหว่างเดนมาร์กกับกองกำลังพันธมิตรของชเลสวิช-ฮ็อลชไตน์ซึ่งได้แก่ ปรัสเซียและสมาพันธรัฐเยอรมัน ผลปรากฏว่ากองทัพเดนมาร์กได้ชัยชนะและเข้าครอบครองรัฐชเลสวิชได้ที่แม่น้ำอีเดอร์

กองทัพเดนมาร์กเดินทางกลับสู่โคเปนเฮเกนพร้อมการต้อนรับที่ยิ่งใหญ่จากการรบชนะสมาพันธรัฐเยอรมันในสงครามชเลสวิชครั้งที่หนึ่งในปี ค.ศ. 1840 ภาพวาดโดย ออตโต บาช จิตรกรชาวเดนมาร์ก
สงครามนำมาซึ่งชัยชนะของกองทัพเดนมาร์กแต่เสถียรภาพของการเมืองยังคงเหมือนเดิม ชาวเดนส์ยกเลิกการส่งทหารที่แม่น้ำอีเดอร์ และในปี ค.ศ. 1855 ฝ่านอนุรักษนิยมได้แนะนำให้ประกาศใช้รัฐธรรมนูญแห่งราชอาณาจักรเดนมาร์ก,ชเลสวิชและฮ็อลชไตน์ แต่ 3 ปีให้หลังจากการประกาศให้ฮ็อลชไตน์เป็นสมาชิกในสมาพันธรัฐเยอรมันกลับไม่ถูกต้องเพราะเป็นการฝ่าฝืนกฎข้อตกลงสากลที่เดนมาร์กได้ลงนามหลังจากสงครามสามปียุติ ปรัสเซียได้สนับสนุนชเลสวิช-ฮ็อลชไตน์ให้รวมกับสมาพันธรัฐเยอรมัน ในขณะที่เดนมาร์กต้องการรวมชเลสวิชเข้าในราชอาณาจักร ในปี ค.ศ. 1863 ฝ่ายเสรีแห่งชาติได้ประกาศ **Novemberforfatningen** หรือ รัฐธรรมนูญพฤศจิกายน แทนที่รัฐธรรมนูญปี ค.ศ. 1855 อย่างไรก็ตามพระเจ้าเฟรเดอริกเสด็จสวรรคตในเดือนนั้นก่อนที่จะทรงลงพระปรมาภิไธยใน Novemberforfatningen ให้เป็นรัฐธรรมนูญฉบับใหม่

ในระหว่างสงครามได้มีการประกาศใช้รัฐธรรมนูญโดยสภาที่ซึ่งเป็นรัฐธรรมนูญที่เสรี พระเจ้าเฟรเดอริกที่ 7 ทรงลงพระปรมาภิไธยลงในรัฐธรรมนูญฉบับใหม่ในวันที่ 5 มิถุนายน ค.ศ. 1849 เป็นกฎหมายพื้นฐาน แม้ว่าพระองค์จะทรงแคลงพระทัยในกฎข้อบังคับบางประการ นับเป็นเวลา 187 ปีแห่งระบอบสมบูรณาญาสิทธิราชย์ตั้งแต่รัชสมัยของพระเจ้าเฟรเดอริกที่ 3 เดนมาร์กได้เข้าสู่ระบอบประชาธิปไตย

สวรรคต
------

พระเจ้าเฟรเดอริกที่ 7 เสด็จสวรรคตในวันที่ 15 พฤศจิกายน ค.ศ. 1863 ณ กลึคส์บวร์ค ดัชชีฮ็อลชไตน์ สิริพระชนมายุ 55 พรรษา พระบรมศพถูกฝังที่มหาวิหารร็อคสไลค์ พระองค์เป็นพระมหากษัตริย์พระองค์สุดท้ายในราชวงศ์อ็อลเดินบวร์ค เนื่องจากทรงไม่มีรัชทายาททำให้เกิดวิกฤตราชบัลลังก์เดนมาร์กในกาลต่อมา

วิกฤตการสืบราชบัลลังก์เดนมาร์ก
------------------------------

พระบรมสาทิสลักษณ์พระเจ้าเฟรเดอริกที่ 7 ทรงฉลองพระองค์ประดับเครื่องราชอิศริยาภรณ์แห่งฟรีเมสัน ไม่ปรากฏชื่อผู้วาด
พระเจ้าเฟรเดอริกที่ 7 ทรงอภิเษกสมรส 3 ครั้ง แต่ไม่ทรงมีรัชทายาทที่ถูกต้องตามกฎหมาย ในความเป็นจริงพระองค์ทรงเจริญพระชันษาสู่วัยกลางคนโดยปราศจากทายาท ซึ่งหมายความว่า เจ้าชายคริสทีอันแห่งกลึคส์บวร์ค (ค.ศ. 1818–1906) ผู้ซึ่งเป็นทายาทสืบเชื้อสายจากพระญาติของพระเจ้าเฟรเดอริกที่ 6ได้ถูกเลือกให้เป็นรัชทายาทผู้มีสิทธิสืบราชบัลลังก์โดยชอบธรรมในปี ค.ศ. 1851 เมื่อพระเจ้าเฟรเดอริกเสด็จสวรรคตในปี ค.ศ. 1863 เจ้าชายคริสทีอันได้สืบราชบัลลังก์ต่อเป็นคริสเตียนที่ 9

เนื่องมาจากกฎหมายแซลิกการสืบราชบัลลังก์หลังจากการเสด็จสวรรคตของพระเจ้าเฟรเดอริกซึ่งไร้รัชทายาทยังเป็นปัญหาที่ยังถกเถียง ซึ่งเป็นไปอย่างไม่ราบรื่นแต่ก็เกิดสงครามขึ้น กลุ่มชาตินิยมของประชาชนผู้ใช้ภาษาเยอรมันในรัฐชเลสวิช-ฮ็อลชไตน์ตั้งใจว่าจะไม่มีการแก้ปัญหาซึ่งให้ดัชชีรวมเป็นหนึ่งเดียวกับเดนมาร์กซึ่งเป็นที่พอใจมาก ดัชชีทั้งสองต้องการประมุขที่สืบสายพระโลหิตตามกฎหมายแซลิกในหมู่ทายาทของเฮลวิก ผู้อาวุโสของราชสกุลได้ประกาศตั้งตนเป็นเจ้าชายฟรีดริช ดยุกแห่งเอากุสเทินบวร์ค (ผู้ซึ่งตั้งตนเป็น ฟรีดริชที่ 8 ดยุกแห่งชเลสวิช-ฮ็อลชไตน์ หลังจากการสวรรคตของพระเจ้าเฟรเดอริก) เจ้าชายฟรีดริชแห่งเอากุสเทินบวร์คพระองค์นี้ทรงเป็นสัญลักษณ์ของชาตินิยมเยอรมันในการเคลื่อนไหวเพื่อเรียกร้องอิสรภาพแก่รัฐชเลสวิช-ฮ็อลชไตน์ ตั้งแต่ในสมัยของพระบิดาของพระองค์ซึ่งทรงแลกกับเงินโดยทรงยอมสละสิทธิในราชบัลลังก์ทั้งชเลสวิชและฮ็อลชไตน์ตามมาด้วยการทำพิธีสารลอนดอนในวันที่ 8 พฤษภาคม ค.ศ. 1851 ที่ซึ่งจัดทำหลังสิ้นสุดสงครามชเลสวิชครั้งที่หนึ่ง เนื่องมาจากพระบิดาทรงสละสิทธิ ส่งผลให้เจ้าชายฟรีดริชทรงถูกเห็นว่าขาดคุณสมบัติที่จะสืบราชบัลลังก์

เดนมาร์กอยู่ภายใต้กฎหมายแซลิก แต่จำกัดสิทธิที่ทายาทเชื้อสายของพระเจ้าเฟรเดอริกที่ 3 แห่งเดนมาร์กเท่านั้น(ผู้ซึ่งเป็นพระมหากษัตริย์พระองค์แรกในระบอบสืบราชสันตติวงศ์ โดยก่อนรัชสมัยของพระองค์กษัตริย์จะมาจากการเลือกตั้ง) ในขณะนั้นสมาชิกในราชสกุลชเลสวิช-ฮ็อลชไตน์สายเอากุสเทินบวร์คและกลึคส์บวร์คซึ่งเป็นพระญาติฝ่ายชายขององค์เหนือหัวไม่ได้รับการอนุญาตให้มีสิทธิสืบราชบัลลังก์ภายใต้ข้อบัญญัติ การสืบราชบัลลังก์ทรงฝ่ายชายของพระเจ้าเฟรเดอริกที่ 3 ได้มาสิ้นสุดลงหลังจากการสวรรคตของพระเจ้าเฟรเดอริกที่ 7 และในจุดนั้น กฎหมายว่าด้วยการสืบราชสันตติวงศ์ที่ประกาศใช้โดยพระเจ้าเฟรเดอริกที่ 3 ได้รวมการสืบราชบัลลังก์แบบ "กฎหมายกึ่งแซลิก" อย่างไรก็ตามมีการทดแทนในการสืบราชสันตติวงศ์ที่เป็นไปได้ไม่ว่าจะเป็นพระญาติฝ่ายหญิงที่ใกล้ชิดที่สุด ปัญหาจะได้รับการแก้ไขโดยการเลือกตั้งหรือการแบกกฎหมายเพื่อยอมรับรัชทายาทองค์ใหม่

เจ้าชายคริสทีอันได้สืบราชบัลลังก์เป็นคริสเตียนที่ 9 หลังจากการสวรรคตของเฟรเดอริกที่ 7 ส่งผลให้สิ้นสุดราชวงศ์อ็อลเดินบวร์ค สายตรงและวิกฤตการสืบราชบัลลังก์เดนมาร์ก
พระญาติฝ่ายหญิงที่ใกล้ชิดพระเจ้าเฟรเดอริกที่ 7 มากที่สุดคือ เจ้าหญิงลูอีส ชาร์ล็อตตูแห่งเดนมาร์กพระปิตุจฉาของพระองค์ ผู้ซึ่งอภิเษกสมรสกับลันด์กราฟแห่งเฮ็สเซิน อย่างไรก็ตามทรงมิใช่เชื้อสายที่สืบทอดทางบุรุษและทรงไม่มีสิทธิสืบราชบัลลังก์ในชเลสวิช-ฮ็อลชไตน์ รัชทายาทซึ่งเป็นราชนิกุลฝ่ายหญิงได้มีการกำหนดมาจากสิทธิของบุตรหัวปีโดยพระเจ้าเฟรเดอริกที่ 3 จากการไร้บุตรของพระราชธิดาในพระเจ้าเฟรเดอริกที่ 6 หลังจากการเริ่มต้นของสิทธิของบุตรหัวปีได้ส่งผลถึงสิทธิของทายาทในเจ้าหญิงลูอีส เอากุสเตแห่งเดนมาร์ก พระขนิษฐาในพระเจ้าเฟรเดอริกที่ 6 ผู้ซึ่งอภิเษกสมรสกับดยุกแห่งเอากุสเทินบวร์ค ทายาทของสายนั้นก็เหมือนกับเจ้าชายฟรีดรอชแห่งเอากุสเทินบวร์คแต่โอกาสของพระองค์มาถึงหลังจากการสิ้นพระชนม์ของเจ้าหญิงผู้ซึ่งมีชีวิตอยู่ใน ค.ศ. 1863

บางสิทธิได้เป็นของสายกลึคส์บวร์คซึ่งเป็นสายที่ยังอ่อนอาวุโสมากในราชวงศ์ สายตระกูลนี้เป็นทายาทของพระเจ้าเฟรเดอริกที่ 3 ผ่านทางบรรพบุรุษหญิงซึ่งเป็นพระราชธิดาในพระเจ้าเฟรเดอริกที่ 5 แห่งเดนมาร์กและมีทายาทชายอ่อนอาวุโสซึ่งมีสิทธิในชเลสวิช-ฮ็อลชไตน์ ซึ่งก็คือ เจ้าชายคริสทีอันแห่งกลึคส์บวร์ค (ค.ศ. 1818–1906)และพระเชษฐาสองพระองค์ พระองค์โตทรงไร้รัชทายาทแต่พระองค์รองมีพระโอรส

เจ้าชายคริสทีอันแห่งกลึคส์บวร์ค (ค.ศ. 1818–1906) เป็นพระนัดดาบุญธรรมในพระเจ้าเฟรเดอริกที่ 6กับสมเด็จพระราชินีมารี โซฟี ดังนั้นทำให้ทรงคุ้นเคยดีกับพระราชประเพณีและธรรมเนียมของราชวงศ์ เจ้าชายคริสทีอันเป็นพระปนัดดาในสมเด็จพระราชินีมารี โซฟีและทรงเป็นเชื้อสายของพระญาติชั้นหนึ่งในพระเจ้าเฟรเดอริกที่ 6 พระองค์ถูกส่งมายังเดนมาร์กเพื่อประทับในพระราชวงศ์และตรัสภาษาเดนมาร์กและไม่ทรงเป็นชาตินิยมเยอรมัน แม้ว่าสิ่งที่ทางราชวงศ์ทำจะไม่เป็นไปตามกฎหมาย แต่ราชวงศ์ทำให้เจ้าชายทรงเป็นที่นิยมและเป็นจุดสนใจในชาวเดนมาร์ก ในขณะเป็นทายาทชายซึ่งอ่อนอาวุโส พระองค์ทรงมีสิทธิในราชบัลลังก์ชเลสวิช-ฮ็อลชไตน์ แต่ไม่ใช่พระองค์แรกในราชสันตติวงศ์ เนื่องจากทรงเป็นเชื้อสายของพระเจ้าเฟรเดอริกที่ 3 ทำให้ทรงมีสิทธิสืบราชบัลลังก์เดนมาร์ก แต่ก็ไม่ใช่พระองค์แรกในราชสันตติวงศ์ อย่างไรก็ตามลำดับการสืบราชสันตติวงศ์ยังไม่ชัดเจน

เจ้าชายคริสทีอันแห่งกลึคส์บวร์คภิเษกสมรสกับเจ้าหญิงลูอีเซอแห่งเฮ็สเซิน-คัสเซิลพระธิดาองค์โตในเจ้าหญิงลูอีส ชาร์ล็อตตูแห่งเดนมาร์ก พระปิตุจฉาของพระเจ้าเฟรเดอริกที่ 7 ซึ่งเป็นพระญาติฝ่ายหญิงที่ใกล้ชิดพระเจ้าเฟรเดอริกที่ 7 มากที่สุด พระมารดาและพระอนุชาของเจ้าหญิงลูอีเซอได้สละสิทธิในการสืบราชบัลลังก์แก่เจ้าหญิงลูอีอผวอและพระสวามี ทำให้พระชายาในเจ้าชายคริสทีอันเป็นพระญาติซึ่งใกล้ชิดพระเจ้าเฟรเดอริกที่ 7 มากที่สุด

"กฎหมายกึ่งแซลิก"ในการสืบราชสันตติวงศ์ที่สลับซับซ้อนได้ถูกแก้ปัญหาโดยเจ้าชายคริสทีอันแห่งกลึคส์บวร์คได้ถูกเลือกในปี ค.ศ. 1852 ให้สืบราชบัลลังก์ต่อจากพระเจ้าเฟรเดอริกที่ 7 อย่างถูกต้องตามกฎหมายเมื่อพระเจ้าเฟรเดอริกเสด็จสวรรคตในปี ค.ศ. 1863 เจ้าชายคริสทีอันได้สืบราชบัลลังก์ต่อเป็นพระเจ้าคริสเตียนที่ 9 แห่งเดนมาร์ก

ในเดือนพฤศจิกายน ค.ศ. 1863 เจ้าชายฟรดริชแห่งเอากุสเทินบวร์คทรงอ้างสิทธิเหนือรัฐชเลสวิช-ฮ็อลชไตน์โดยสืบบัลลังก์ดัชชีทั้งสองต่อจากการสวรรคตของพระเจ้าเฟรเดอริกที่ 7 ปรัสเซียและออสเตรียประกาศสงครามชเลสวิชครั้งที่สองกับเดนมาร์ก ซึ่งผลของสงครามคือ เดนมาร์กพ่ายแพ้และสูญเสียดัชชีทั้งสอง

พระราชตระกูล
------------

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|   | 16. คริสเตียนที่ 6 แห่งเดนมาร์ก |
|   |
|   |   |   |   |   |
|
|   | 8. เฟรเดอริกที่ 5 แห่งเดนมาร์ก |   |
|   |
|   |   |   |   |   |   |   |   |
|
|   | 17. เจ้าหญิงโซฟี มัคดาเลเนอแห่งบรันเดินบวร์ค-คุล์มบัค |
|   |
|   |   |   |   |   |
|
|   | 4. เจ้าชายเฟรเดอริก รัชทายาทแห่งเดนมาร์กและนอร์เวย์ |   |
|   |
|   |   |   |   |   |   |   |   |   |   |   |
|
|   | 18. แฟร์ดีนันด์ อัลเบร็คท์ที่ 2 ดยุกแห่งเบราน์ชไวค์-ว็อลเฟินบึทเทิล |
|   |
|   |   |   |   |   |
|
|   | 9. ดัชเชสยูลีอาเนอ มารีอา แห่งเบราน์ชไวค์-ว็อลเฟินบึทเทิล |   |
|   |
|   |   |   |   |   |   |   |   |
|
|   | 19. เจ้าหญิงออทัวเนเทอแห่งเบราน์ชไวค์-ว็อลเฟึนบึทเทิล |
|   |
|   |   |   |   |   |
|
|   | 2. คริสเตียนที่ 8 แห่งเดนมาร์ก |   |
|   |
|   |   |   |   |   |   |   |   |   |   |   |   |   |   |
|
|   | 20. คริสทีอัน ลูทวิชที่ 2 ดยุกแห่งเมคเลินบวร์ค-ชเวรีน (=24) |
|   |
|   |   |   |   |   |
|
|   | 10. ดยุกลูทวิชแห่งเมคเลินบวร์ค-ชเวรีน (=12) |   |
|   |
|   |   |   |   |   |   |   |   |
|
|   | 21. ดัชเชสกุสทาเวอ คาโรลีเนอ แห่งเมคเลินบวร์ค-ชเตรลิทซ์ (=25) |
|   |
|   |   |   |   |   |
|
|   | 5. ดัชเชสโซฟี ฟรีเดอรีเคอแห่งเมคเลินบวร์ค-ชเวรีน |   |
|   |
|   |   |   |   |   |   |   |   |   |   |   |
|
|   | 22. ฟรันทซ์ โยซีอัส ดยุกแห่งซัคเซิน-โคบวร์ค-ซาลเฟลด์ (=26) |
|   |
|   |   |   |   |   |
|
|   | 11. เจ้าหญิงชาร์ล็อทเทอ โซฟีแห่งซัคเซิน-โคบวร์ค-ซาลเฟลด์ (=13) |   |
|   |
|   |   |   |   |   |   |   |   |
|
|   | 23. เจ้าหญิงอันนา โซฟีแห่งชวาร์ซบวร์ค-รูดอลชตัดท์ (=27) |
|   |
|   |   |   |   |   |
|
|   | 1. เฟรเดอริกที่ 7 แห่งเดนมาร์ก |   |
|   |
|   |   |   |   |   |   |   |   |   |   |   |   |   |   |   |   |   |
|
|   | 24. คริสทีอัน ลูทวิชที่ 2 ดยุกแห่งเมคเลินบวร์ค-ชเวรีน (=20) |
|   |
|   |   |   |   |   |
|
|   | 12. ดยุกลูทวิชแห่งเม็คเคลนบวร์ก-ชเวรีน (=10) |   |
|   |
|   |   |   |   |   |   |   |   |
|
|   | 25. ดัชเชสกุสทาเวอ คาโนลีเนอ แห่งเมคเลินบวร์ค-ชเตรลิทซ์ (=21) |
|   |
|   |   |   |   |   |
|
|   | 6. ฟรีดริช ฟรันทซ์ที่ 1 แกรนด์ดยุกแห่งเมคเลินบวร์ค-ชเวรีน |   |
|   |
|   |   |   |   |   |   |   |   |   |   |   |
|
|   | 26. ฟรันทซ์ โยซีอัส ดยุกแห่งซัคเซิน-โคบวร์ค-ซาลเฟลด์ (=22) |
|   |
|   |   |   |   |   |
|
|   | 13. เจ้าหญิงชาร์ล็อทเทอ โซฟีแห่งซัคเซิน-โคบวร์ค-ซาลเฟลด์ (=11) |   |
|   |
|   |   |   |   |   |   |   |   |
|
|   | 27. เจ้าหญิงอันนา โซฟีแห่งชวาซบวร์ค-รูดอลชตัดท์ (=23) |
|   |
|   |   |   |   |   |
|
|   | 3. ดัชเชสชาร์ล็อทเทอ ฟรีเดอรีเคอแห่งเมคเลินบวร์ค-ชเวรีน |   |
|   |
|   |   |   |   |   |   |   |   |   |   |   |   |   |   |
|
|   | 28. ฟรีดริชที่ 2 ดยุกแห่งซัคเซิน-โกทา-อัลเทินบวร์ค |
|   |
|   |   |   |   |   |
|
|   | 14. เจ้าชายโยฮันน์ เอากุสท์แห่งซัคเซิน-โกทา-อัลเทินบวร์ค |   |
|   |
|   |   |   |   |   |   |   |   |
|
|   | 29. เจ้าหญิงมัคดาเลเนอ เอากุสเทอ แห่งอัลฮัลท์-ชับซ์ |
|   |
|   |   |   |   |   |
|
|   | 7. เจ้าหญิงลูอีเซอแห่งซัคเซิน-โกทา-อัลเทินบวร์ค |   |
|   |
|   |   |   |   |   |   |   |   |   |   |   |
|
|   | 30. ไฮน์ริชที่ 1 เคานต์แห่งฮ็อยช์-ชายซ์ |
|   |
|   |   |   |   |   |
|
|   | 15. เคาน์เตสลูอีเซอแห่งฮ็อยส์-ชายซ์ |   |
|   |
|   |   |   |   |   |   |   |   |
|
|   | 31. เคาน์เตสยูลีอาเนอ โดโรเทอา แห่งเลอเวินชไตน์-แวร์ทไฮม์-เชอเนอบวร์ค |
|   |
|   |   |   |   |   |
|

อ้างอิง
-------


วิกิมีเดียคอมมอนส์มีสื่อที่เกี่ยวข้องกับ **พระเจ้าเฟรเดอริกที่ 7 แห่งเดนมาร์ก**

1. ↑  "Frederick VII, Konge af Denmark". Salmonsens konversationleksikon. สืบค้นเมื่อ August 15, 2016.
2. ↑  P.V. Glob (1969). *The Bog People: Iron Age Man Preserved*. London: Faber and Faber Limited. Page 68-69.
3. ↑
4. ↑
5. ↑  Gete Bondo Oldenborg Maaløe: *Getes Erindringer*, Ådalen, 2009, ISBN 978-87-91365-44-7
6. ↑  DIS-Forum :: AneEfterlysning :: Louise Rasmussen (Danner)
7. ↑  P. Fr. Suhm: *Hemmelige Efterretninger om de danske Konger efter souveraineteten*, Copenhagen 1918

* เก็บถาวร 2010-10-30 ที่ เวย์แบ็กแมชชีน


| ก่อนหน้า |  | พระเจ้าเฟรเดอริกที่ 7 แห่งเดนมาร์ก |  | ถัดไป |
| --- | --- | --- | --- | --- |
| **คริสเตียนที่ 8** |  |  **พระมหากษัตริย์แห่งเดนมาร์ก** (20 มกราคม ค.ศ. 1848 – 15 พฤศจิกายน ค.ศ. 1963) |  | **คริสเตียนที่ 9** |
| **คริสเตียนที่ 8** |  |  **ดยุกแห่งชเลสวิช-ฮ็อลชไตน์ (ราชวงศ์อ็อลเดินบวร์ค)** (20 มกราคม ค.ศ. 1848 – 15 พฤศจิกายน ค.ศ. 1863) |  | **คริสเตียนที่ 9** |
| **คริสเตียนที่ 8** |  |  **ดยุกแห่งซัคเซิน-เลาเอินบวร์ค (ราชวงศ์อ็อลเดินบวร์ค)** (20 มกราคม ค.ศ. 1848 – 15 พฤศจิกายน ค.ศ. 1863) |  | **คริสเตียนที่ 9** |

  


| * ด
* ค
* ก
พระมหากษัตริย์เดนมาร์ก |
| --- |
| นีทลิงกา | 

|  |  |
| --- | --- |
| ราว ค.ศ. 916–1042 | 
* (ฮาร์ทาคนุต)
* กอร์มดิโอลด์
* *ฮารัลด์ บลูทูท*
* *สเวน ฟอร์คเบียร์ด*1
* ฮาราลด์ที่ 2
* *คนุตมหาราช*1
* ฮาร์ธาคนุต1

 |

 |  |
| แฟร์แฮร์ | 

|  |  |
| --- | --- |
| ราว ค.ศ. 1042–1047 | 
* *มักนุส คนดี*

 |

 |
| แอสตริดเซน | 

|  |  |
| --- | --- |
| ค.ศ. 1047–1375 | 
* สเวนที่ 2
* ฮาราลด์ที่ 3
* นักบุญคนุต
* โอลาฟที่ 1
* อีริค คนดี
* นีลส์
* อีริค ผู้น่าจดจำ
* อีริค ลูกแกะ
* สเวน กราเธอ /  คนุตที่ 5 /  วัลเดมาร์มหาราช
* คนุตที่ 6
* วัลเดมาร์ผู้ชนะ /  วัลเดมาร์ยุวกษัตริย์
* อีริคผู้รีดไถเงิน
* อเบล
* คริสตอฟเฟอร์ที่ 1
* อีริค เศษเพนนี
* อีริค เม็นเว็ด
* คริสตอฟเฟอร์ที่ 2 /  อีริค คริสตอฟเฟอร์เซน
* วัลเดมาร์ที่ 3
* คริสตอฟเฟอร์ที่ 2 /  อีริค คริสตอฟเฟอร์เซน
* ช่วงไร้ผู้ปกครอง
* วัลเดมาร์ อัทแทร์ดัก

 |

 |
| ยาลโบ | 

|  |  |
| --- | --- |
| ค.ศ. 1376–1387 | 
* *โอลาฟที่ 2*

 |

 |
| แอสตริดเซน | 

|  |  |
| --- | --- |
| ค.ศ. 1376–1412 | 
* *มาร์เกรเธอที่ 1*2

 |

 |
| พอเมอเรเนีย | 

|  |  |
| --- | --- |
| ค.ศ. 1397–1439 | 
* *อีริคที่ 7*2

 |

 |
| พาราทิเนต-นอยมาร์ก | 

|  |  |
| --- | --- |
| ค.ศ. 1440–1448 | 
* *คริสตอฟเฟอร์ที่ 3*2

 |

 |
| ราชวงศ์อ็อลเดินบวร์ค | 

|  |  |
| --- | --- |
| ค.ศ. 1448–1863 | 
* *คริสเตียนที่ 1*2
* *ฮันส์*2
* *คริสเตียนที่ 2*2
* *เฟรเดอริกที่ 1*
* *คริสเตียนที่ 3*
* *เฟรเดอริกที่ 2*
* *คริสเตียนที่ 4*
* *เฟรเดอริกที่ 3*
* *คริสเตียนที่ 5*
* *เฟรเดอริกที่ 4*
* *คริสเตียนที่ 6*
* *เฟรเดอริกที่ 5*
* *คริสเตียนที่ 7*
* *เฟรเดอริกที่ 6*
* *คริสเตียนที่ 8*
* เฟรเดอริกที่ 7

 |

 |
| ราชวงศ์ชเลสวิช-ฮ็อลชไตน์-เซอเนอร์ปอร์-กลึคส์บวร์ค(สาขาของอ็อลเดินบวร์ค) | 

|  |  |
| --- | --- |
| ตั้งแต่ ค.ศ. 1863 | 
* คริสเตียนที่ 9
* เฟรเดอริกที่ 8
* คริสเตียนที่ 103
* เฟรเดอริกที่ 9
* มาร์เกรเธอที่ 2

 |

 |
| *ตัวเอียง* หมายถึง ทรงเป็นกษัตริย์แห่งนอร์เวย์ด้วย
* 1 ทรงเป็นกษัตริย์แห่งอังกฤษด้วย
* 2 ทรงเป็นกษัตริย์แห่งสวีเดนด้วย
* 3 ทรงเป็นกษัตริย์แห่งไอซ์แลนด์ด้วย
 |

| * ด
* ค
* ก
พระมหากษัตริย์ไอซ์แลนด์ |
| --- |
| ภายใต้นอร์เวย์ (1262–1814) | 
* โฮกุนที่ 4
* มักนุสที่ 6
* อีริกที่ 2
* โฮกุนที่ 5
* มักนุสที่ 7
* โฮกุนที่ 6
* โอลาฟที่ 4
* มาร์กาเร็ตที่ 1
* พระเจ้าอีริกที่ 3
* คริสโตเฟอร์ที่ 1
* คาร์ลที่ 1
* คริสเตียนที่ 1
* ฮันส์ที่ 1
* คริสเตียนที่ 2
* เฟรเดอริกที่ 1
* คริสเตียนที่ 3
* เฟรเดอริกที่ 2
* คริสเตียนที่ 4
* เฟรเดอริกที่ 3
* คริสเตียนที่ 5
* เฟรเดอริกที่ 4
* คริสเตียนที่ 6
* เฟรเดอริกที่ 5
* คริสเตียนที่ 7
* เฟรเดอริกที่ 6

 |
| ภายใต้เดนมาร์ก (1814–1918) | 
* เฟรเดอริกที่ 6
* คริสเตียนที่ 8
* เฟรเดอริกที่ 7
* คริสเตียนที่ 9
* เฟรเดอริกที่ 8
* คริสเตียนที่ 10

 |
| ราชอาณาจักรไอซ์แลนด์ (1918–1944) | 
* คริสเตียนที่ 10

 |

| * ด
* ค
* ก
เจ้าชายแห่งเดนมาร์ก |
| --- |
| เริ่มนับรุ่นจากการสถาปนาระบอบราชาธิปไตยโดยการสืบราชสมบัติตามลำดับสันตติวงศ์ (hereditary monarchy) ในรัชกาลพระเจ้าเฟรเดอริกที่ 3 เมื่อปี ค.ศ. 1660 |
| รุ่นที่ 1 | 
* พระเจ้าคริสเตียนที่ 5 แห่งเดนมาร์ก
* เจ้าชายเฟรเดอริก
* เจ้าชายจอร์จ ดยุกแห่งคัมบาลันด์

 |  |
| รุ่นที่ 2 | 
* พระเจ้าเฟรเดอริกที่ 4 แห่งเดนมาร์ก
* เจ้าชายคริสเตียน วิลเลียม
* เจ้าชายคริสเตียน
* เจ้าชายชาร์ลส์
* เจ้าชายวิลเลียม
* เจ้าชายวิลเลียม ดยุกแห่งกลอสเตอร์
* เจ้าชายจอร์จ
* เจ้าชายชาร์ลส์

 |
| รุ่นที่ 3 | 
* เจ้าชายคริสเตียน
* พระเจ้าคริสเตียนที่ 6 แห่งเดนมาร์ก
* เจ้าชายเฟรเดริก ชาร์ลส์
* เจ้าชายจอร์จ
* เจ้าชายเฟรเดริก คริสเตียน
* เจ้าชายชาร์ลส์

 |
| รุ่นที่ 4 | 
* พระเจ้าเฟรเดอริกที่ 5 แห่งเดนมาร์ก

 |
| รุ่นที่ 5 | 
* เจ้าชายคริสเตียน
* พระเจ้าคริสเตียนที่ 7 แห่งเดนมาร์ก
* เจ้าชายรัชทายาทเฟรเดอริก

 |
| รุ่นที่ 6 | 
* พระเจ้าเฟรเดอริกที่ 6 แห่งเดนมาร์ก
* พระเจ้าคริสเตียนที่ 8 แห่งเดนมาร์ก
* เจ้าชายรัชทายาทเฟอร์ดินานด์

 |
| รุ่นที่ 7 | 
* เจ้าชายคริสเตียน
* เจ้าชายคริสเตียน
* พระเจ้าเฟรเดอริกที่ 7 แห่งเดนมาร์ก
* พระเจ้าคริสเตียนที่ 9 แห่งเดนมาร์ก^

 |
| รุ่นที่ 8 | 
* พระเจ้าเฟรเดอริกที่ 8 แห่งเดนมาร์ก^
* พระเจ้าเยออร์ยิโอสที่ 1 แห่งกรีซ^
* เจ้าชายวัลเดมาร์

 |
| รุ่นที่ 9 | 
* พระเจ้าคริสเตียนที่ 10 แห่งเดนมาร์ก
* พระเจ้าโฮกุนที่ 7 แห่งนอร์เวย์
* เจ้าชายฮารัลด์
* เจ้าชายกุสตาฟ
* พระเจ้าคอนสตันติโนสที่ 1 แห่งกรีซ\*
* เจ้าชายจอร์จ\*
* เจ้าชายนิโคลัส\*
* เจ้าชายแอนดรูว์\*
* เจ้าชายคริสโตเฟอร์\*
* *เจ้าชายออเกอ เคานต์แห่งโรเซินบอร์ก*
* เจ้าชายแอกเซิล
* *เจ้าชายเอริก*
* *เจ้าชายวิกโก*

 |
| รุ่นที่ 10 | 
* พระเจ้าเฟรเดอริกที่ 9 แห่งเดนมาร์ก
* เจ้าชายคนุด รัชทายาท
* พระเจ้าโอลาฟที่ 5 แห่งนอร์เวย์
* เจ้าชายกอล์ม
* *เจ้าชายโอลัฟ*
* พระเจ้าเยออร์ยิโอสที่ 2 แห่งกรีซ\*
* พระเจ้าอเล็กซานโดรสแห่งกรีซ\*
* พระเจ้าปัฟโลสแห่งกรีซ\*
* เจ้าชายปีเตอร์\*
* เจ้าชายฟิลิป ดยุกแห่งเอดินบะระ\*∞
* เจ้าชายไมเคิล\*
* เจ้าชายจอร์จ วัลเดมาร์
* *อดีตเจ้าชายเฟล์มมิง วัลเดมาร์ เคานต์แห่งโรเซินบอร์ก*

 |
| รุ่นที่ 11 | 
* เจ้าชายเฮนริก^
* *เจ้าชายอิงกอล์ฟ*
* *เจ้าชายคริสเตียน*
* พระเจ้าคอนสตันติโนสที่ 2 แห่งกรีซ\*

 |
| รุ่นที่ 12 | 
* เจ้าชายเฟรเดอริก มกุฎราชกุมารแห่งเดนมาร์ก
* เจ้าชายโจอาคิม‡
* เจ้าชายเปาโลส มกุฎราชกุมารแห่งกรีซ\*
* เจ้าชายนิโกเลาส์\*
* เจ้าชายฟิลิปโปส\*

 |
| รุ่นที่ 13 | 
* เจ้าชายคริสเตียน
* เจ้าชายวินเซนต์
* เจ้าชายนิโคไล#
* เจ้าชายเฟลิกซ์#
* เจ้าชายเฮนริก#
* เจ้าชายคอนสตันติโนส อเล็กซิออส\*
* เจ้าชายอาชิเลียส-อันเดรียส\*
* เจ้าชายโอดีสซีส-คีโมน\*
* เจ้าชายอริสทิเดส สตาวรอส\*

 |
| *ตัวเอียง หมายถึงเจ้าชายที่ภายหลังเสียพระอิสริยยศเพราะการอภิเษกสมรสต่างฐานันดรศักดิ์* # ทรงถูกถอดพระอิสริยยศ ^ไม่ใช่เจ้าชายแห่งเดนมาร์กตั้งแต่แรกประสูติ \*ทรงเป็นเจ้าชายแห่งกรีซด้วย ∞ทรงเป็นเจ้าชายแห่งสหราชอาณาจักรด้วย |